Onde è signali		
TP10 di fisica - E lege di l’elettricità


· Ogettivi :
Lege di e maglie – Lege di i nodi - Misurà una tensione è un’intensità

· Materiale :
- generatore di tensione cuntinua di 6V,			- lampare, 
- cunduttore ohmicu,						- multimetri, 
- fili di cunnezzione.

· Travagliu da fà :

Ramintemu chì un nodu hè un puntu di cunnessione rilighendu omancu 3 dipoli, una branca hè una parte di circuitu delimitata da 2 nodi. Una maglia hè custituita da parechji branche chì formanu una fibbia di currente chjosa.

I- Perchè, quandu aghjunghjimu dipoli in un circuiti in seria, elli viaghjanu menu bè ?

Branchemu un generatore, un cunduttore ohmicu è una lampara in seria.
- Fà u muntame di stu circuitu 1 (generatore spentu) pò fà u so schema nantu à u vostru fogliu.

CHJAMA

1°- Chì hè a rilazione matematica chì esiste trà l’intensità di i currenti franchendu i sfarenti dipoli ?

- Misurà cù un amperometru, l’intensità I0 di u currentu chì sorte di u generatore, pò l’intensità I1 è I2 di i currenti chì francanu a lampara è u cunduttore ohmicu.

- Nantu à u schema, riprisentà l’amperometri.				
- Paragunà i valori d’intensità misurati è cunclude.                                                              

2°- Chì hè a rilazione matematica chì esiste trà e tensioni à e borne di i sfarenti dipoli ?

- Misurà cù un voltmetru, a tensione U0 à e borne di u generatore, pò e tensioni U1 è U2 à e borne di a lampara et di u cunduttore ohmicu.

- Nantu à u schema, riprisentà i voltmetri.                                                                        
- Paragunà i valori di tensione misurati è cunclude.                                                             

3°- Cù i risultati precedente, spiegà perchè i dipoli d’un circuitu in seria viaghjanu menu bè quandu aghjunghjimu altri dipoli.




II- Perchè ùn ci vole micca brancà una presa-multiplica nantu à una presa-multiplica ?

Ramintemu chì e nostre installazione dumestiche sò in derivazione dunque ogni apparechju brancatu nantu à una presa-multiplica (chì riprisenta u generatore) aghjunghje una maglia.

Branchemu duie lampare in derivazione à e borne di un generatore.
- Fà u muntame di stu circuitu 2 (generatore spentu) pò fà u so schema nantu à u vostru fogliu.

CHJAMA

1°- Chì hè a rilazione matematica chì esiste trà l’intensità di i currenti franchendu i sfarenti dipoli ?

- Misurà cù un amperometru, l’intensità I0 di u currentu chì sorte di u generatore, pò l’intensità I1 è I2 di i currenti chì francanu ogni lampara.

- Nantu à u schema, riprisentà l’amperometri.						
- Paragunà i valori d’intensità misurati è cunclude.                                                        

2°- Chì hè a rilazione matematica chì esiste trà e tensione à e borne di i sfarenti dipoli ?

- Misurà cù un voltmetru, a tensione U0 à e borne di u generatore, pò e tensioni U1 è U2 à e borne di ogni lampara.
- Nantu à u schema, riprinsentà i voltmetri.                                                                          
- Paragunà i valori di tensione misurati è cunclude.                                                               

3°- Cù i risultati precedente, spiegà perchè hè periculosu di brancà una presa-multiplica nantu à una presa-multiplica.

